CELEX: 31988R0361
Language: el
Date: 1988-02-08 00:00:00
Title: Κανονισμός (ΕΟΚ) αριθ. 361/88 της Επιτροπής της 8ης Φεβρουαρίου 1988 για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών

Avis juridique important

|

31988R0361

Κανονισμός (ΕΟΚ) αριθ. 361/88 της Επιτροπής της 8ης Φεβρουαρίου 1988 για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών  

Επίσημη Εφημερίδα αριθ. L 035 της 09/02/1988 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 361/88 ΤΗΣ ΕΠΙΤΡΟΠΗΣ  της 8ης Φεβρουαρίου 1988  για τροποποίηση του κανονισμού (ΕΟΚ) αριθ. 3154/85 περί λεπτομερειών διοικητικής εφαρμογής των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι σύμφωνα με την παρούσα διατύπωση του άρθρου 21 του κανονισμού (ΕΟΚ) αριθ. 3154/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2331/87 (4), τα νομισματικά εξισωτικά ποσά εφαρμόζονται στις ενέργειες διανομής, δωρεάν, τροφίμων που προέρχονται από τα αποθέματα παρεμβάσεως, σύμφωνα με τον κανονισμό (ΕΟΚ) αριθ. 3730/87 του Συμβουλίου (5)· ότι ένα τέτοιο αποτέλεσμα είναι ανεπιθύμητο, λαμβάνοντας υπόψη τους στόχους που επιδιώχθηκαν από τις δράσεις αυτές· ότι δεν θα πρέπει, συνεπώς, να υπαχθούν αυτές στα νομισματικά εξισωτικά ποσά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερόμενων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 21 του κανονισμού (ΕΟΚ) αριθ. 3154/85 προστίθεται η ακόλουθη παράγραφος 3:  «3. Κανένα νομισματικό εξισωτικό ποσό δεν εφαρμόζεται στις δράσεις της διανομής τροφίμων που προέρχονται από τα αποθέματα παρεμβάσεως, που αναφέρονται στον κανονισμό (ΕΟΚ) αριθ. 3730/87 του Συμβουλίου (*).  (*) ΕΕ αριθ. L 352 της 15. 12. 1987, σ. 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 9.  (4) ΕΕ αριθ. L 210 της 1. 8. 1987, σ. 58.  (5) ΕΕ αριθ. L 352 της 15. 12. 1987, σ. 1.